เรื่องร้องเรียน: เรียน ผว.กทม  ให้สั่งการไปยัง ร.พ. และ ศูนย์ สธ. ในสังกัด กทม.  ติดตามอาการผู้ป่วย  ช่วยเหลือด้านอุปกรณ์ดำรงชีพ เช่น รถวีลแชร์ เตียงผู้ป่วย สนับสนุนด้านอาชีพ รายได้เสริม เป็นต้น  โดยเฉพาะอย่างยิ่งผู้ป่วยที่ต้องได้รับการกายภาพและกลับไปรักษาตัวที่บ้าน แต่ยังต้องพึ่งพิงคนภายในที่ต้องดูแล  ให้จัดส่ง ทีม จนท.สธ. อสม. เข้าติดตามเยี่ยมเสริมกำลังใจ อย่างต่อเนื่อง
การดำเนินการของเจ้าหน้าที่: สำนักอนามัย โดย กองสร้างเสริมสุขภาพ ได้ประสานส่วนราชการที่เกี่ยวข้องในสังกัดสํานักอนามัย เพื่อขอข้อมูล โดยสรุปสาระสําคัญ ดังนี้ ๑. ประเด็นการช่วยเหลือด้านอุปกรณ์ดํารงชีพ เช่น รถวีลแชร์ เตียงผู้ป่วย สํานักอนามัยร่วมกับมูลนิธิส่งเสริมและสนับสนุนกิจการของสํานักอนามัย มีการให้บริการดูแลช่วยเหลือกลุ่มผู้ป่วยที่มีความจําเป็นต้องใช้วัสดุและอุปกรณ์ทางการแพทย์ จึงได้มีการ พัฒนาระบบการบริหารจัดการวัสดุและอุปกรณ์ทางการแพทย์และสาธารณสุข โดยสร้างโปรแกรมการใช้งาน "ศูนย์รวมวัสดุและอุปกรณ์ทางการแพทย์และสาธารณสุข" ผ่านเว็บไซต์ www.Fa - equipment.com เพื่อเป็นเครื่องมือสนับสนุนการให้บริการของศูนย์บริการสาธารณสุข ๖๙ แห่ง ให้มีความสะดวก รวดเร็ว ตอบสนอง ความต้องการของประชาชน และเพิ่มโอกาสการเข้าถึงทรัพยากรของประชาชนในพื้นที่ทั้งทางตรง และผ่านบริการของศูนย์บริการสาธารณสุข โดยนักสังคมเคราะห์ร่วมกับทีมสหวิชาชีพของศูนย์บริการ สาธารณสุข มีการลงพื้นที่ร่วมกับอาสาสมัครสาธารณสุขกรุงเทพมหานครเพื่อให้การดูแลผู้ป่วยภายหลังจาก จําหน่ายออกจากโรงพยาบาลพร้อมทั้งประเมินความจําเป็นใช้วัสดุและอุปกรณ์ทางการแพทย์ของผู้ป่วย และครอบครัวโดยมีการให้บริการอุปกรณ์ต่างๆ เช่น เตียงคนไข้ เครื่องผลิตอออกซิเจน เครื่องดูดเสมหะ รถเข็นนั่ง ไม้เท้าขาเดียว ไม้เท้าสามขา อุปกรณ์ช่วยเดิน (walker) ๒. ประเด็นการจัดส่งทีมเจ้าหน้าที่สาธารณสุข อาสาสมัครสาธารณสุขกรุงเทพมหานคร เข้าติดตามเยี่ยมผู้ป่วยที่ต้องได้รับการกายภาพและกลับไปรักษาตัวที่บ้าน ๑) การดูแลต่อเนื่องที่บ้าน (Home Health Care) เป็นการจัดบริการพยาบาลสุขภาพ อย่างต่อเนื่อง (Continuing Care) ให้แก่ ผู้ป่วย ผู้สูงอายุและครอบครัวที่มีปัญหาสุขภาพที่บ้าน ครอบคลุม 5 กลุ่มเป้าหมาย โดยมีขั้นตอนการดูแลต่อเนื่อง ดังนี้ จากโรงพยาบาล ๑.๑. การดูแลต่อเนื่องที่บ้านจากระบบส่งต่อ ๑.๑.๑ เมื่อผู้ป่วยและผู้สูงอายุที่จําเป็นต้องได้รับการพยาบาลต่อเนื่องที่บ้าน จําหน่ายออก โรงพยาบาลเครือข่ายจะทําการบันทึกข้อมูลผู้ป่วยเพื่อส่งต่อมายังศูนย์ส่งต่อฯ ผ่านโปรแกรม BMA Home Ward Referral ในระบบออนไลน์ ๑.๑.๒ ศูนย์ส่งต่อฯ จะได้รับข้อมูลผู้ป่วยในระบบออนไลน์ทันที และดําเนินการตรวจสอบ ข้อมูลทั่วไปผู้ป่วย คัดแยกผู้ป่วย HHC ออกเป็น 5 กลุ่ม ได้แก่ กลุ่มที่ ๑ กลุ่มผู้ป่วยที่สามารถรักษาให้หายขาดได้ กลุ่มที่ ...
ความเห็นของผู้แจ้ง: พัฒนาการปฏิบัติงานด้านสาธารณสุขให้อำนวยความสะดวกต่อประชาชนให้มากยิ่งขึ้น
พื้นที่: แขวงเสาชิงช้า เขตพระนคร กรุงเทพมหานคร